text: भारतीय सीमा सुरक्षा बल (बीएसएफ) के जवान तेज बहादुर यादव ने जब फेसबुक पर वीडियो पोस्ट करके खराब खाना दिए जाने की शिकायत की तो देखते ही देखते वो वीडियो वायरल हो गया। सरकार और अफसर भले ही तेज बहादुर के आरोपों को गलत बताएं अर्धसैनिक बलों के जवानों ने तेज बहादुर को शाबाशी देते हुए कहा कि उनकी शिकायत के बाद उनका खाना सही हो गया है। आइए एक नजर डालते हैं कि जवानों तक खाना कैसे पहुंचता है और जवानों का मेस कौन चलाता है।